F’laqgħa li saret il-bieraħ s-6 t’Awwissu, 2014 fil-Creativity Hub tal-Public Broadcasting Services Limited fi Guardmangia, diriġenti tal-PBS immexxija mill-Cav Dr. Tonio Portughese u diriġenti tal-Valletta FC immexxija mill-President is-Sur Victor Sciriha qablu dwar kif iż-żewġ entitatjiet għandhom jikkollaboraw aktar flimkien fl-interess tal-futbol lokali u tat-telespettaturi sportivi kollha. Għal din il-laqgħa kordjali attendew ukoll il-Kap tat-Taqsima Sports tal-PBS, is-Sur Peter Cossai, ic-Chief Executive Officer is-Sur Anton Attard u l-Viċi President tal-Valletta FC is-Sur Paul Spiteri. Iż-żewġ partijiet qablu illi għandhom jibdew diskussjonijiet dwar ix-xandir fuq l-istazzjonijiet tal-PBS tal-parteċipazzjoni fil-kamp internazzjonali minn Valletta FC u t-timijiet Maltin oħrajn.